Yrjö Väisälä

Yrjö Väisälä (født 6. september 1891 i Kontiolax, død 21. juli 1971 i Rimito) var en finsk fysiker og astronom. Han er særlig kjent for sine astronomiske observasjoner. Blant annet oppdaget han 128 asteroider og to kometer.

Yrjö Väisälä var utdannet astronom fra Helsingfors universitet. Han var professor i fysikk ved Åbo universitet i årene 1925–1951. Han begynte snart å undervise i astronomi og ble professor i emnet 1927. Universitetets observatorium ble bygget i Storheikkilä i utkanten av Åbo 1935–1936. Fra dette observatoriet oppdaget Väisälä 128 asteroider. Ettersom byen vokste ble observasjonene forringet av lysforstyrrelser, og i 1952 ble et nytt observatorium grunnlagt i Tuorla i Pikis (nå i S:t Karins kommune), ca 10 km øst for byen. Väisälä var direktør for observatoriet i Tuorla fra 1952 til sin død.  

Väisälä utviklet nye metoder innen presisjonsoptikk og anses være den som gav det teoretiske grunnlaget for Schmidt-teleskopet. Han utførte forbedringer på speilteleskopet og konstruerte speilteleskop for observatoriene i  Åbo, Helsingfors og Stockholm. Ved hjelp av en fotorefraktor som han utviklet, ble flere nye kometer og over 800 asteroider oppdaget av forskningsgruppen ved Åbo universitet. Han utviklet også en beregningsmodell som raskt og enkelt gav astroidenes bane.

Månekrateret Väisälä fikk i 1974 hans navn. Asteroidene 1573 Väisälä og 2804 Yrjö er likeledes oppkalt etter ham. De to kometene som ble oppdaget av Väisälä, bærer begge hans navn: Väisälä 1 og Väisälä-Oterma.

 Oppdagede asteroider 
Nedenfor følger en liste over de 128 asteroidene som ble oppdaget av Yrjö Väisälä i årene 1935–1944. De fleste av asteroidene er oppkalt etter kjente steder og personer i Finland. 
 1391 Carelia  1398 Donnera  1405 Sibelius  1406 Komppa  1407 Lindelöf 1421 Esperanto  1424 Sundmania  1446 Sillanpää  1447 Utra  1448 Lindbladia 1449 Virtanen  1450 Raimonda  1451 Granö  1453 Fennia  1454 Kalevala 1460 Haltia  1462 Zamenhof  1463 Nordenmarkia  1471 Tornio  1472 Muonio 1473 Ounas  1477 Bonsdorffia  1478 Vihuri  1479 Inkeri  1480 Aunus 1483 Hakoila  1488 Aura  1492 Oppolzer  1494 Savo  1495 Helsinki 1496 Turku  1497 Tampere  1498 Lahti  1499 Pori  1500 Jyväskylä 1503 Kuopio  1518 Rovaniemi  1519 Kajaani  1520 Imatra  1521 Seinäjoki 1523 Pieksämäki  1524 Joensuu  1525 Savonlinna  1526 Mikkeli  1527 Malmquista 1529 Oterma  1530 Rantaseppä  1532 Inari  1533 Saimaa  1534 Näsi 1535 Päijänne  1536 Pielinen  1541 Estonia  1542 Schalén  1548 Palomaa 1549 Mikko  1551 Argelander  1552 Bessel  1567 Alikoski  1631 Kopff 1646 Rosseland  1656 Suomi  1659 Punkaharju  1677 Tycho Brahe  1678 Hveen 1696 Nurmela  1699 Honkasalo  1723 Klemola  1740 Paavo Nurmi  1757 Porvoo 1883 Rimito  1928 Summa  1929 Kollaa  1947 Iso-Heikkilä  2020 Ukko 2067 Aksnes  2091 Sampo  2096 Väinö  2194 Arpola  2204 Lyyli 2243 Lönnrot  2258 Viipuri  2292 Seili  2299 Hanko  2333 Porthan 2379 Heiskanen  2397 Lappajärvi  2454 Olaus Magnus  2464 Nordenskiöld  2479 Sodankylä 2486 Metsähovi  2502 Nummela  2512 Tavastia  2535 Hämeenlinna  2638 Gadolin 2639 Planman  2678 Aavasaksa  2679 Kittisvaara  2690 Ristiina  2715 Mielikki 2716 Tuulikki  2733 Hamina  2737 Kotka  2750 Loviisa  2802 Weisell 2820 Iisalmi  2826 Ahti  2885 Palva  2898 Neuvo  2962 Otto 2972 Niilo  3037 Alku  3099 Hergenrother  3166 Klondike  3212 Agricola 3223 Forsius  3272 Tillandz  3281 Maupertuis  3522 Becker  3606 Pohjola 3897 Louhi  4181 Kivi  4266 Waltari  4512 Sinuhe  5073 Junttura (5153) 1940 GO  (6073) 1939 UB  6572 Carson

 Referanser 

 Eksterne lenker 
 Uppslagsverket Finland, Yrjö Väisälä

Kategori:Finske astronomer
Kategori:Finske fysikere
Kategori:Finske professorer
Kategori:Personer fra Kontiolax